ergativ
        
         (språkvitenskap)
Store norske leksikon,Språk og litteratur,Språkvitenskapens fagdisipliner,Grammatikk,Morfologi
Ergativ er ein kasus som markerer subjektet til eit transitivt verb. Ergativ står mellom anna i motsetnad til kasusen absolutiv, som markerer subjektet til eit intransitivt verb og dessutan det direkte objektet.
Kasusa ergativ og absolutiv finst i mellom anna grønlandsk, baskisk, kurdisk og mange australske språk. Slike språk blir omtalte som ergativ/absolutiv-språk. Ergativ og absolutiv i baskisk Dei to baskiske setningane nedanfor viser korleis desse kasusa fungerer; Xabier (eit mannsnamn) er subjekt i begge setningane, men har ulike kasus ved transitive og intransitive verb: ergativ ved det transitive, absolutiv ved det intransitive. Objektet har òg kasusen absolutiv.'Xabier ynskjer kaffi'   Setningsledd Subjekt Direkte objekt Verbal     Kasus Ergativ Absolutiv –    Xabierrek kafea nahi du    Xabier kaffi ynskjer    'Xabier bur her'   Setningsledd Subjekt Adverbial Verbal     Kasus Absolutiv – –    Xabier hemen bizi da    Xabier her bur Nominativ og akkusativ i polsk Kasussystemet med ergativ og absolutiv står mellom anna i motsetnad til eit system med nominativ og akkusativ, som er det vanlege i europeiske språk med kasus, mellom anna polsk og dei fleste andre slaviske språk. Nominativ markerer subjektet til både transitive og intransitive verb, medan akkusativ markerer det direkte objektet. Her er to polske setningar som viser korleis det fungerer:'Lech ynskjer kaffi'   Setningsledd Subjekt Verbal Direkte objekt     Kasus Nominativ – Akkusativ    Lech chce kawy    Lech ynskjer kaffi    'Lech bur her'   Setningsledd Subjekt Adverbial Verbal     Kasus Nominativ – –    Lech tu mieszka    Lech her bur Språk med både ergativ/absolitiv og nominativ/akkusativ Mange språk har ei blanding av ergativ/absolutiv og nominativ/akkusativ, mellom anna indoariske språk som hindi og urdu, der tempuset til verbet avgjer om ein har det eine eller det andre systemet. Les meir i Store norske leksikon kasus – grammatikk